ব্রিটেনে ধর্ষণের শিকার হলেন ভারতীয় বংশোদ্ভূত মহিলা!

ওয়েব ডেস্ক : ব্রিটেনে (Britain) জাতীগত বিদ্বেষের (Racial hatred) শিকার ভারতীয় বংশোদ্ভূত মহিলা (Indian-origin woman)। এমনকি সেই কারণে যৌন নির্যাতনের শিকার হলেন তিনি। শনিবার সন্ধ্যায় এমন ঘটেছে বলে জানা গিয়েছে। সূত্রের খবর, এক শ্বেতাঙ্গ ব্যক্তির বিরুদ্ধে ভারতীয় ওই মহিলাকে ধর্ষণের (Rape) অভিযোগ উঠেছে। ঘটনায় সে দেশে নারীদের নিরাপত্তা নিয়ে উঠে গেল বিস্তর প্রশ্ন।

সূত্রের খবর, শনিবার স্থানীয় সময়ে সন্ধ্যা ৭টা ১৫ মিনিটে ওয়ালসের পার্ক হল এলাকায় এক মহিলাকে অসুস্থ অবস্থায় পড়ে থাকতে দেখেন স্থানীয়রা। তার পরেই খবর দেওয়া হয় পুলিশে। এর পরেই পুলিশ জানতে পারে, ভারতীয় বংশোদ্ভূত ওই মহিলার উপর প্রথমে হামলা করা হয়। তার পরে তাঁকে যৌন নির্যাতন করা হয়।

আরও খবর :  টেলিগ্রাম সিইও পাভেল দুরভের বিতর্কিত মন্তব্য, চুরি হওয়া লুভরের গয়না কিনে ফিরিয়ে দিতে চায় কিন্ত…

পুলিশের তরফে জানানো হয়েছে, অভিযুক্ত একজন শ্বেতাঙ্গ। বয়স ৩০ এর আশেপাশে। সিসিটিভি ক্যামেরা ক্ষতিয়ে দেখে পুলিশ (Police) আরও জানিয়েছে, অভিযুক্তের ছোট চুল। হামলাকারী পরেছিল গাঢ় রংয়ের পোশাক। এই ঘটনা নিয়ে ওয়েস্ট মিডল্যান্ডস পুলিশের ডিটেকটিভ সুপারিনটেনডেন্ট রোনান টাইর বলেছেন, আমরা তদন্ত শুরু করেছি। অভিযুক্তকে গ্রেফতারের জন্য চেষ্টা চালাচ্ছি। স্থানীয়দের এ নিয়ে জিজ্ঞাসাবাদ করা হচ্ছে বলে জানিয়েছেন তিনি।

তদন্তকারীদের প্রাথমিক অনুমান, জাতী বিদ্বেষের (Racial hatred) কারণেই এমন ঘটনা ঘটতে পারে। অন্যদিকে স্থানীয়দের দাবি, এই প্রথম নয়, গত মাসে একটি ব্রিটিশ শিখ মহিলাও নির্যাতনের শিকার হয়েছিলেন। ফলে এই ধরণের ঘটনা নারী সুরক্ষা নিয়ে প্রশ্ন তুলে দিচ্ছে। ফলে বেশ উদ্বেগের মধ্যে রয়েছেন সেখানকার স্থানীয়রা।

দেখুন অন্য খবর :